# IV Concurs de castells de Tarragona

El IV Concurs de castells de Tarragona tingué lloc el 22 d'agost de 1954 a la plaça de braus de Tarragona, actual Tarraco Arena Plaça, en el marc de la commemoració del centenari de la Rambla Nova. Fou el novè concurs de castells de la història i la segona de tres edicions del concurs de castells de Tarragona celebrades la dècada del 1950. La primera d'aquestes tres edicions fou l'any 1952, dinou anys després de l'anterior concurs (1933), i l'última el 1956, any en què es deixà de celebrar la competició fins al 1970.
Hi van participar cinc colles: els Castellers de Vilafranca, la Colla Nova dels Xiquets de Tarragona, la Colla Vella dels Xiquets de Valls, la Colla Vella dels Xiquets de Tarragona i els Nens del Vendrell. La victòria fou per la Colla Vella dels Xiquets de Valls, que descarregà el 2 de 7, el 3 de 7 aixecat per sota i carregà el 3 de 8.

## Classificació

* Resultat
* Descarregat (D)
* Carregat (C)
* Intent (I)
* Intent desmuntat (ID)
En el IV Concurs de castells de Tarragona hi van participar 5 colles.

### Llegenda

a: amb agulla o pilar al mig ps: aixecat per sota
| Pos | Colla | 1a ronda | 2a ronda | 3a ronda | 4a ronda | 5a ronda | Punts |
| 1 | Colla Vella dels Xiquets de Valls | 2de7 | 3de7ps | 4de7a | 3de8(c) | Pde6(i) | 2.670 |
| 2 | Nens del Vendrell | 4de7a(c) | 3de7ps | 3de7 | – | – | 1.550 |
| 3 | Colla Vella dels Xiquets de Tarragona | 4de7a(c) | 3de7ps | 2de6(c) | – | – | 1.510 |
| 4 | Castellers de Vilafranca | 3de7 | 4de7a(c) | 2de6 | 2de7(i) | – | 1.250 |
| 5 | Colla Nova dels Xiquets de Tarragona | 3de7 | 2de6 | Pde5 | 2de7(i) | 3de7ps(i) 3de7ps(i) | 1.000 |

## Estadística

Es van fer 23 intents de castells entre 5 colles i es van provar 8 construccions diferents que, en ordre de dificultat creixent, anaven des del 2 de 6 al 3 de 8. De les 23 temptatives que es van fer, es van descarregar 11 castells (52,3%) i se'n van carregar 5 més (23,8%), un total de 16 castells amb l'aleta completada (76,1%). La resta de castells provats van ser 5 intents fallits (23,8%). La xifra global de caigudes, d'entre castells que van fer llenya abans i després de l'aleta, va ser de 10 castells (47,6%).

### Per castell

La següent taula mostra l'estadística dels castells que es van provar al concurs de castells. Els següents castells apareixen ordenats, de major a menor dificultat, segons la valoració tradicional que se'ls atribueix a cada un.
| Castell | Descarregat | Carregat | Intent | Intent desmuntat | Total |
| 3 de 8 | – | 1 | – | – | 1 |
| Pilar de 6 | – | – | 1 | – | 1 |
| 2 de 7 | 1 | – | 2 | – | 3 |
| 3 de 7 aixecat per sota | 3 | – | 2 | – | 5 |
| 4 de 7 amb l'agulla | 1 | 3 | – | – | 4 |
| 3 de 7 | 3 | – | – | – | 3 |
| Pilar de 5 | 1 | – | – | – | 1 |
| 2 de 6 | 2 | 1 | – | – | 3 |
| Total | 11 | 5 | 5 | 0 | 21 |
| Percentatge | 52,3% | 23,8% | 23,8% | 0% | 100% |

### Per colla

La següent taula mostra els castells intentats per cadascuna de les colles en relació a la dificultat que tenen, ordenats de major a menor dificultat. En negreta, hi figuren els tres castells que van sumar en la puntuació final de cada colla.
| Pos. | Colla | 3de8 | Pde6 | 2de7 | 3de7ps | 4de7a | 3de7 | 2de6 | Pde5 |
| 1 | Colla Vella dels Xiquets de Valls | c | i | d | d | d | | | |
| 2 | Nens del Vendrell | | | | d | c | d | | |
| 3 | Colla Vella dels Xiquets de Tarragona | | | | d | c | | c | |
| 4 | Castellers de Vilafranca | | | i | | c | d | | d |
| 5 | Colla Vella dels Xiquets de Tarragona | | | i | i,i | | d | d | d |

## Taula de puntuacions

| Castell | Punts |
| Pilar de cinc | 200 |
| Dos o torre de sis | 400 |
| Quatre de set | 400 |
| Tres de set | 400 |
| Quatre de set amb l'agulla o pilar | 500 |
| Cinc de set | 500 |
| Tres de set aixecat per sota | 700 |
| Dos o torre de set | 800 |
| Quatre de vuit | 900 |
| Tres de vuit | 1300 |
| Pilar de sis | 1300 |

## Referències

* 1 2 Jaria i Manzano, Jordi. «Tarragona 1954». A: Història dels concursos de castells. Tarragona: Edicions El Mèdol, setembre de 1996, pp. 36-38 (L'Agulla). ISBN 84-88882-64-5 [Consulta: 27 novembre 2012].
* ↑ «Actuacions de l'any 1954 - Tarragona». Castellers de Vilafranca, 22-08-1954. [Consulta: 28 novembre 2012].
* ↑ «Concurs 1954». Colla Vella dels Xiquets de Valls, 22-08-1954. Arxivat de l'original el 2011-09-04. [Consulta: 28 novembre 2012].
* ↑ «1954 IV Concurs de castells de Tarragona». concursdecastells.cat, 01-06-2011. [Consulta: 27 novembre 2012].
* 1 2 3 «Concurs 1954». concursdecastells.cat, 1954. [Consulta: 27 novembre 2012].

## Enllaços externs

* IV Concurs de castells de Tarragona (concursdecastells.cat)
* "Els Castellers de Vilafranca en Tarragona (castellersdevilafranca.cat)